Amzer-amdremenet

Er yezhadur hag yezhoniezh e vez lavaret amzer-amdremenet, pe amdremened, pe amzer-dremenet ledanKergoat, L. & Ar Briz, M. (1989) Geriaoueg Dielfennerezh lennegel / Yezhadur (brezhoneg/galleg - galleg/brezhoneg), embann. Kreizenn ar Geriaouiñ (Diwan Breizh) (e latin: imperfectum) eus un amzer yezhadurel en tremened a dalvez da deskrivañ un ober pe un darvoud a c'hoarveze a-raok ar mare m'emeur o komz (amzer-vremañ) en ur reizhiad amzerioù rik pe a-raok ar mare m'emeur o komz anezhañ lakaet da zaveenn en ur reizhiad keñveriek met o resisisaat ar fed ma ne oa ket peurachu an ober pe ar stad-se d'ar mare kent-se. Da lâret eo e talvez da gomz eus an tremened evel ma vije en amzer-vremañ.

E berr-gomzoù e talvez an amzer-dremenet strizh da verkañ an amzer-dremenet en un tu hag an arvez ledan en tu all war un dro, enebet ouzh an amzer-dremenet strizh, da skouerKervella, F. (1947, adembann. 1976: 178) Yezhadur bras ar brezhoneg, Brest: Al Liamm:

 Bez' e lenne
 Lenn a rae
 Klañv e oa

Alies e vez implijet an amzer-mañ evit danevelliñ.

Brezhoneg

E brezhoneg e c'heller sevel an amzer-dazont hervez an tri doare displegañ boas, da skouer gant ar verb "hadañ"

 Displegadur eeun hep raganv gour:
 Bez' e haden
 Bez' e hades
 Bez' e hade (eñ/hi)
 Bez' e hademp
 Bez' e hadec'h
 Bez' e hadent
 Bez' e haded

 Displegadur eeun gant ur raganv gour:
 Me a hade
 Te a hade
 Eñ a hade
 Hi a hade
 Ni a hade
 C'hwi a hade
 Int a hade

 Gant ar verb-skoazell "ober":
 Hadañ a raes
 Hadañ a raes
 Hadañ a rae (eñ/hi)
 Hadañ a raemp
 Hadañ a raec'h
 Hadañ a raent 
 Hadañ a raed

Yezhoù all

Yezhoù germanek

Saozneg

E gwirionez e saozneg n'eus amzer-amdremenet ebet, hag enebet e vez an amzer-dremenet strizh (past perfect) diouzh un tu ouzh an amzer-dremenet pad diouzh an tu all, savet diwar ar verb-skoazell "to be" en dremened mui stumm-ober ar verb pennañ, da skouer:

 Arvez strizh:
 I ate ("Debriñ a ris")

 Arvez amstrizh (=ledan/pad):
 I was eating ("Debriñ a raen"/"O tebriñ e oan")

Estreget e arc'hwel pennañ ma talvez da sevel an doare-divizout, a-hendall e c'heller implijout ar verb-doareañ "would" (berraet: "'d") evit pouezañ war ar fed ma veze graet pe ma c'hoarveze un dra bennak e-pad kalz a amzer en amzer dremenet, da lâret eo an amdremened en arvez boas, da skouer:

 Back then, I'd eat early and then I'd walk to school

Yezhoù romanek

Latin

Setu penaos e veze displeget pep rummad verboù en amzer-amdremenet e latin:

   parāre  docēre  legere  capere  scīre  esseego  parābam  docēbam  legēbam  capiēbam  sciēbam  eramtū  parābās  docēbas  legēbās  capiēbās  sciēbās  erāsis  parābat  docēbat  legēbat  capiēbat  sciēbat  eratnōs  parābāmus  docēbāmus  legēbāmus  capiēbāmus  sciēbāmus  erāmusvōs  parābātis  docēbātis  legēbātis  capiēbātis  sciēbātis  erātiseī  parābant  docēbant  legēbant  capiēbant  sciēbant  erant

Spagnoleg

Diwar patrom an displegadur latin e oa bet dioroet an amzer-amdremenet er yezhoù romanek a-vremañ. 

E spagnoleg e vez enebet an amzer-amdremenet (anvet alies: copretérito) ouzh an amzer-dremenet amstrizh (pe "kevrennek") hag ivez ouzh an amzer-dremenet strizh, disheñvel takas implij pep hini an eil e-keñver ar re all, da skouer:

 Tremened strizh
 fue ("bez' e voe")
 comió ("bez' e tebras")

 Tremened amstrizh
 ha sido" ("bet eo")
 ha comido ("debret en deus")

 Amdremenet
 era ("bez' e oa")
 comía ("bez' e tebre")

Setu penaos e vez displeget pep rummad verboù reizh:

   hablar  comer  insistir  ir  ser  veryo  hablaba  comía  insistía  iba  era  veíatú  hablabas  comías  insistías  ibas  eras  veíasél  hablaba  comía  insistía  iba  era  veíanosotros  hablábamos  comíamos  insistíamos  íbamos  éramos  veíamosvosotros  hablabais  comíais  insistíais  ibais  erais  veíaisellos  hablaban  comían  insistían  iban  eran  veían

Persieg

Ar persieg a ra an diforc'h etre an amzer-dremenet pad diouzh un tu hag an amzer-amdremenet diouzh a tu all.

Reizh eo diplegadur an amzer-amdremet evel an holl amzerioù tremenet all, savet diwar ur rakger digemm ("mi-") mui dibennoù personel ("-am"...) evel-hen (s.o. ouzh ar pennad "verb kevrennek"): 

+Conjugation of the imperfect indicative   raf.tan (to go)  kâr kar.dan ("labourat")Me  mi.raft.am  kâr mi.kard.amTe  mi.raft.i  kâr mi.kard.iEñ/Hi  mi.raft  kâr mi.kardNi  mi.raft.im  kâr mi.kard.imC'hwi  mi.raft.id  kâr mi.kard.idInt  mi.raft.and  kâr mi.kard.and

Yezhoù slavek

Daosut ha m'eo aet da get an amzer-amdremenet en darn vrasañ eus ar yezhoù slavek e kendalc'her d'ober ganti c'hoazh e bulgareg, da skouer:

 Amdremenet:
 пристигаx/пристигнеx (pristigah/pristigneh)
 "degouezhout a raen"

 Tremened strizh/Aoristek:
 пристигнах (pristignah)
 "degouezhout a ris"

Yezhoù dravidek

Malayalameg

E malayalameg e vez enebet an amzer-adremenet plaen diouzh un tu gant an amdremened pad diouzh an tu all:

 ഓടുക (ōṭu.ka: "red.ek")

 Amdremenet plaen
 merket gant an dibenn "-യായിരുന്നു" (-yāyirunnu)
 ഓടുകയായിരുന്നു (ōṭu.ka.yāyirunnu: "redek a rae")

 Amdremened pad
 merket gant an dibenn "--മായിരുന്നു" (-māyirunnu)
 ഓടുമായിരുന്നു (ōṭu.māyirunnu'': "o redek e oa/e veze")

Notennoù

Gwelit ivez
 Amzer-dremenet
 Amzer-dremenet strizh
 Amzer-dremenet amstrizh

Amdremened